
ДО 

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА

ОТ 

ДИМИТЪР НИКОЛОВ НИКОЛОВ -  КМЕТ НА ОБЩИНА БУРГАС 
ОТНОСНО: Упълномощаване Кмета на Община Бургас за издаване на запис на заповед в полза на Министерство на околната среда и водите като обезпечение, гарантиращо пълния размер на авансово плащане по проект № BG16M1OP002-5.003-003 „Намаляване на замърсяването на атмосферния въздух с фини прахови частици в кв. Долно Езерово, гр. Бургас“, финансиран по процедура за директно предоставяне на средства № BG16M1OP002-5.003 “Мерки за подобряване качеството на атмосферния въздух“, ОП „Околна среда“ 2014-2020.
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ, 

Моля на основание чл. 33, ал. 5 от Правилника за организацията и дейността на Общински съвет и взаимодействието му с общинската администрация на Община Бургас, на насроченото за 28 май 2019 г. заседание на Общински съвет да бъде разгледана настоящата докладна записка. Мотивите за това са, че Община Бургас е уведомена официално на 14.05.2019 г. от Министерството на околната среда и водите за предстоящо подписване на договор за предоставяне на безвъзмездна финансова помощ по проект № BG16M1OP002-5.003-003 „Намаляване на замърсяването на атмосферния въздух с фини прахови частици в кв. Долно Езерово, гр. Бургас“, финансиран по приоритетна ос „Подобряване качеството на атмосферния въздух“, процедура за директно предоставяне на средства № BG16M1OP002-5.003 “Мерки за подобряване качеството на атмосферния въздух“, ОП „Околна среда 2014-2020“.
Съгласно указанията за изпълнение на проекти и условията на договора Община Бургас е необходимо да осигури издаването, в полза на Министерство на околната среда и водите, на запис на заповед за размер от 1 296 582,90 лева (един милион двеста деветдесет и шест хиляди петстотин осемдесет и два лева и деветдесет ст.), представляващи 10 (десет) % от стойността на договора за безвъзмездна финансова помощ. 
Кметът на Община Бургас трявба да бъде уплълномощен с решение на Общинаски съвет - Бургас, което да одобрява издаването на запис на заповед и да е приложено към пакета документи, необходими за извършване на авансово плащане.  

Предвид изложеното предлагам Общински съвет – Бургас да упълномощи Кмета на Община Бургас за издаване на запис на заповед, без протест и без разноски, в полза на Министерство на околната среда и водите, платим на предявяване и обезпечаващ пълния размер на авансовото плащане по проект „Намаляване на замърсяването на атмосферния въздух с фини прахови частици в кв. Долно Езерово, гр. Бургас“, Община Бургас“, съфинансиран по ОП „Околна среда 2014 -2020“, процедура BG16M1OP002-5.003 “Мерки за подобряване качеството на атмосферния въздух“, ОП „Околна среда“ 2014-2020  в размер на 1 296 582,90 лева (един милион двеста деветдесет и шест хиляди петстотин осемдесет и два лева и деветдесет ст.), представляващи 10 (десет) % от стойността на договора за безвъзмездна финансова помощ. 

Предвид гореизложеното, предлагам, на основание чл. 21, ал. 1, т. 8 от ЗМСМА Общински съвет – Бургас да вземе следното 

РЕШЕНИЕ:
Общински съвет – Бургас упълномощава Кмета на Община Бургас за издаване на запис на заповед без протест и без разноски, в полза на Министерството на околната среда и водите, платим на предявяване, който обезпечава пълния размер на авансовото плащане по проект № BG16M1OP002-5.003-003 „Намаляване на замърсяването на атмосферния въздух с фини прахови частици в кв. Долно Езерово, гр. Бургас“, съфинансиран по ОП „Околна среда 2014-2020“, процедура № BG16M1OP002-5.003 “Мерки за подобряване качеството на атмосферния въздух“, ОП „Околна среда 2014-2020“ в размер от 1 296 582,90 лева (един милион двеста деветдесет и шест хиляди петстотин осемдесет и два лева и деветдесет ст.), представляващи 10 (десет) % от стойността на договора за безвъзмездна финансова помощ. 

Приложение: проект на запис на заповед

